Diari Oficial de la Generalitat Valenciana


Sumari del DOGV 6954, del 30-01-2013 (2013/25)

Notificació de la sentència dictada en el juí verbal número 965/2011.
---------------------------------------------------------------------

### Dades del document

Número de DOGV
:   6954

Data del DOGV
:   30-01-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/25


Organisme emissor
:   Jutjat de Primera Instància Número 6 d'Orihuela

Tipus de document
:   Edicte

Notificació de la sentència dictada en el juí verbal número 965/2011. [2013/25]  
Juí verbal 000965/5367-BC   
De: Comunitat de Propietaris Eurozenia Fase I, amb DNI/NIE/NIF: -  
Domicili: -  
Procuradora: María Ferrandis Montoliu.   
Contra: Mark Peter Parris i Alison Jayne Parris, amb DNI/NIE/NIF: -   
Domicili: carrer Rafael Alberti, 9, porta 7-A, Formentera del Segura.   
Procurador/a: -   
Julio Vila Llácer, secretari del Jutjat de Primera Instància número 6 d'Orihuela, faig saber:  
Que en este procediment de juí verbal, seguit a instàncies de Comunitat de Propietaris Eurozenia Fase I contra Mark Peter Parris i Alison Jayne Parris, s'ha dictat la sentència que, literalment, diu el següent:  
  
«Sentència número 198/2012   
Orihuela, 5 de desembre de 2012   
María Teresa Martínez Soto, magistrada jutgessa del Jutjat de Primera Instància número 6 d'esta ciutat, he vist estes actuacions de juí verbal de reclamació d'una quantitat, número 1946/2012, seguides a instàncies de la Comunitat de Propietaris Eurozenia Fase I, representada per la procuradora senyora Ferrandis Montoliu, contra Mark Peter Parris i Alison Jayne Parris, els quals no han comparegut a l'acte del juí a pesar de constar degudament citats, i dicte una sentència basant-me en els següents   
  
Antecedents de fet   
  
Primer. La procuradora senyora Ferrandis Montoliu, en nom i representació de la Comunitat de Propietaris Eurozenia Fase I, va presentar un escrit de demanda de juí verbal civil, que per torn de repartiment va correspondre a este Jutjat, contra Mark Peter Parris i Alison Jayne Parris, en el qual, després d'al·legar els fets i fonaments de dret que hi va estimar aplicables, va acabar sol·licitant al Jutjat que es dictara una sentència on es condemnaren els demandats a pagar la quantitat de 1.850,51 euros en concepte de quotes per al sosteniment dels gastos generals de la comunitat de propietaris vençudes, més les que es produïren després de la demanda, interessos legals i costes.   
  
Segon. Una vegada admesa a tràmit la demanda, es va assenyalar el dia 5 de desembre de 2012, a les 13.30 hores, per a la celebració del juí verbal i van ser citats els demandats per edictes.   
Tercer. Una vegada celebrada la vista el dia i l'hora assenyalats, va comparéixer la part actora, però no ho van fer els demandats malgrat constar citats de forma legal, i per tan van ser declarats en situació de rebel·lia processal.  
La part actora es va afirmar i ratificar en l'escrit de demanda i va sol·licitar la recepció del pleit a prova.   
Després d'obrir-se la fase probatòria, la part actora va sol·licitar com a mitjans de prova la documental i l'interrogatori de les parts; una vegada admesa la prova, les actuacions es van posar de manifest perquè la jutjadora dictara una sentència.  
Quart. La quantitat que es reclama en este procediment és inferior a 3.000 euros.   
Quint. En la tramitació d'este juí s'han observat les prescripcions legals que hi són aplicables.   
Fonaments jurídics   
Primer. De resultes de la prova practicada en l'acte de la vista oral i en concret de la documental que consta en les actuacions i de les conseqüències de la incompareixença de la part demandada als efectes de l'article 304 de la Llei d'Enjudiciament Civil, han quedat acreditats els fets exposats en l'escrit inicial d'al·legacions:  
- Els demandats són propietaris proindivisos de la vivenda sítia a Formentera del Segura, urbanització Eurozenia Fase I, sítia al carrer de Rafael Alberti, número 9, porta 7, i que forma part de la Comunitat de Propietaris Eurozenia Fase I; la vivenda esmentada va ser adquirida per una compravenda atorgada en escriptura pública, en data 7 d'abril de 2004, i consta inscrita en el Registre de la Propietat d'Almoradí, en el tom 2157, llibre 54, foli 43, finca número 3905, i este aspecte queda acreditat amb la nota simple del Registre de la Propietat i aportat com a número 2 dels documents amb la demanda.  
- En data 9 de juliol de 2010 es reunix la Junta General ordinària, en la qual s'acorda la reclamació judicial dels deutes als copropietaris morosos, entre els quals s'inclouen els demandats (document núm. 1 de la demanda, i consistent en una còpia de l'acta de la Junta) i on consta la liquidació del saldo deutor en la data de la reunió de la JP.   
- En data 9 de març de 2010 la secretària de la comunitat de propietaris actora expedix un certificat del saldo deutor dels demandats en la data esmentada i que puja a 1.850,81 euros, i així consta en el document 4 de la demanda.   
- Amb caràcter previ a la interposició de la demanda, l'actora efectua una reclamació extrajudicial del deute per mitjà de la remissió d'un burofax que no va ser arreplegat pels demandats, i així consta en el document número 3 de la demanda.   
Per tot això, considere acreditats els fets en els quals la demandant fonamenta la seua pretensió i, en conseqüència, pertoca estimar la demanda i condemnar els demandats a pagar a l'actora la quantitat de 1.850,81 euros, en concepte de quotes impagades a la comunitat de propietaris en la data de l'acte del juí, i això en aplicació del que disposen els articles 9.1.e, 2n paràgraf, j, 2n paràgraf, i 21 de la LPH i articles 395 i 396 del Codi Civil sobre comunitat de béns.  
  
Segon. Les costes del procediment s'imposen a la part demandada, a l'empara del que establix l'article 394.1 de la nova Llei d'Enjudiciament Civil.   
Atesos els preceptes legals i la jurisprudència que hi són aplicables,   
Dispositiva   
Estime la demanda interposada per la Comunitat de Propietaris Eurozenia Fase I, representada per la procuradora senyora Ferrandis Montoliu, contra Mark Peter Parris i Alison Jayne Parris, en situació de rebel·lia processal, i condemne els demandats a pagar de forma conjunta i solidària a l'actora la quantitat de 1.850,81 euros, amb els interessos legals des de la interpel·lació judicial, i a pagar les costes.   
  
Esta és la meua sentència, de la qual cal unir una testimoniança a les actuacions corresponents, que pronuncie, mane i firme.   
Notifiqueu esta resolució a les parts, fent-los saber que la sentència és ferma i que no s'hi pot interposar cap recurs, en virtut del que disposa la nova redacció feta a l'article 455 de la Llei d'Enjudiciament Civil per la Llei 37/2011, de 10 d'octubre, de Mesures d'Agilització Processal.   
  
Publicació: la sentència anterior va ser llegida i publicada per la magistrada jutgessa del Jutjat de Primera Instància número 6 d'Orihuela, mentre celebrava audiència pública el dia de la seua data; en done fe.»  
I atés que els demandats esmentats, Mark Peter Parris i Alison Jayne Parris, es troben en parador desconegut, s'expedix este edicte per tal que els valga de notificació de forma deguda.  
  
Orihuela, 23 de gener de 2013.- El secretari judicial: Julio Vila Llácer.